Super A'Can

Super A'Can merupakan sebuah konsol permainan video yang telah dikeluarkan oleh syarikat Funtech untuk pasaran di Taiwan sahaja. Kebanyakkan orang menganggap bahawa konsol ini merupakan konsol yang telah disalin semula dari konsol SNES (Super Nintendo Entertainment Systems) kerana reka bentuk yang seakan sama dengan konsol SNES dan cip mikropemproses yang sama dengan konsol SNES iaitu Motorola 68000.

Konsol ini dikatakan gagal kerana teknologi 16-bit pada ketika ia dikeluarkan sudah berakhir dan dijual pada harga yang sangat tinggi menyebabkan tidak ramai pengguna membeli konsol ini. Tambahan pula, konsol ini hanya dijual dalam pasaran Taiwan menyebabkan ianya jarang ditemui di dunia ini.

Spesifikasi 

Konsol ini boleh dikatakan mempunyai spesifikasi yang agak tinggi kerana menggunakan dua teras cip mikropemproses Motorola yang mampu menjana 32 768 palet warna. Walau bagaimanapun, konsol ini dikeluarkan pada ketika era 16-bit pada konsol permainan video yang akan berakhir, di mana kebanyakkan pengeluar konsol sudah sedia dengan konsol yang berteraskan 32-bit cip mikropemproses.

Senarai permainan video 

Sebanyak 12 buah permainan video dipercayai telah dibangunkan untuk konsol ini sebelum konsol ini dihentikan pengeluarannya. Konsol ini berjaya memberikan paparan gambar yang lawa dan terang dalam suasana 2D, kesan daripada spesifikasi konsol ini yang tinggi. Permainan video yang popular untuk konsol ini ialah C.U.G., permainan video yang lebih kurang sama dengan Super Mario Bros.

Rujukan 

Konsol permainan video